stanford-oval/wikipedia huggingface dataset:
หวายซ่าง
ประวัติ

หวายซ่าง เป็นนามปากกาของนักเขียนนวนิยายหญิงชาวจีนที่ไม่เปิดเผยชื่อจริง เธอเริ่มมีผลงานต่อเนื่องบน Jinjiang Literature City ตั้งแต่พฤศจิกายน 2008  หวายซ่างมีความสามารถในการเขียนเรื่องราวในธีมล้ำสมัยและแฟนตาซี   ในปี 2011 เธอมีชื่อเสียงขึ้นอย่างรวดเร็วจากผลงาน 2 เรื่อง ได้แก่ 提灯看刺刀 และ สาดแสงส่องหล้า (提灯照河山) ในปี 2013 นิยายไซไฟดาราศาสตร์เรื่อง 银河帝国之刃 ได้ยกระดับ ABO หรือโอเมก้าเวิร์ส ไปอีกหนึ่งขั้น  ปี 2015-2018 ผลงานเรื่อง โคมสะท้อนดอกท้อ《提灯映桃花》,《夜色深处》, พันธะรักวันสิ้นโลก《不死者》และอาชญากรรมรักในม่านเมฆ《破云》ได้รับคัดเลือกให้เป็น 10 อันดับ ผลงานมาสเตอร์พีซของจิ้นเจียง 4 ปีติดต่อกัน
ผลงานเรื่อง อาชญากรรมรักในม่านเมฆ《破云》ได้รับเลือกเป็นหนึ่งใน 《中国网络文学双年选（2018-2019）》หรือ Chinese Internet Literature Biennial Selection (2018-2019).   ผลงานของ หวายซ่าง ถูกนำไปสร้างเป็นเวบการ์ตูน ทาง ไคว่ค่านม่านฮว่า และ Bilibili Comics
ผลงานเรื่อง 破云2吞海 (Breaking Through the Clouds 2: Swallow the Sea) ของ หวายซ่าง ประกาศสร้างเป็นภาพยนตร์แนวแอคชั่น ดราม่า อาชญากรรม กำกับโดยผู้กำกับสายบู๊ชื่อดัง อู๋จิง (แจ็คกี้ วู) คาดว่าออกฉายในปี 2023
ผลงาน

| ชื่อเรื่อง | ชื่อจีน | ประเภท | ตีพิมพ์ในจีน | ตีพิมพ์รูปเล่มในไทย |
| --- | --- | --- | --- | --- |
| (ยังไม่มีในไทย) | 凤凰图腾 เฟิงหวงถูเถิง | โรแมนติกย้อนยุค | 2009-04-08 |  |
| (ยังไม่มีในไทย) Lantern: Behold the Bayonet | 提灯看刺刀 ถีเติ้งค่านฉื่อเตา | โรแมนติกยุคปัจจุบัน | 2010-12-10 |  |
| สาดแสงส่องหล้า Lantern Shines Over Rivers and Mountains | 提灯照河山 ถีเติ้งเจ้าเหอชาน | โรแมนติกยุคปัจจุบัน | 2011-11-28 | ห้องสมุดดอตคอม |
| (ยังไม่มีในไทย) The Sword of Galaxy | 银河帝国之刃 หยินเหอตี้กั๋วจื่อเริน | โรแมนติกยุคปัจจุบัน | 2010-12-10 |  |
| (ยังไม่มีในไทย) | 银河帝国之壁 หยินเหอตี้กั๋วจื่อปี้ | โรแมนติกยุคปัจจุบัน | 2015-04-21 |  |
| โคมสะท้อนดอกท้อ Lantern: Reflection of the Peach Blossoms | 提灯映桃花 ถีเติ้งอิงเถาฮวา | รักยุคปัจจุบัน | 2015-09-25 | อิงค์ทรีบุ๊ค |
| มังกรเร้นฟ้า | 青龙图腾 ชิงหลงถูเถิง | โรแมนติกย้อนยุค | 2016-08-29 | Fu Novels |
| พันธะรักวันสิ้นโลก Undead | 不死者 ปู้สือเจ่อ | โรแมนติกยุคปัจจุบัน | 2017-04-19 | Rose Publishing |
| อาชญากรรม(รัก)ในม่านเมฆ Breaking Through the Clouds | 破云 พั่วอวิ๋น | โรแมนติกยุคปัจจุบัน สืบสวนสอนสวน | 2017-12-15 | Sensebook Publishing |
| อาชญากรรม(รัก)ในม่านเมฆ ภาค กลืนทะเล Breaking Through the Clouds 2: Swallow the Sea | 破云2吞海 พั่วอวิ๋นเอ้อร์ทุนไห่ | โรแมนติกยุคปัจจุบัน สืบสวนสอนสวน | 2019-05-10 | Sensebook Publishing |
แหล่งข้อมูลอื่น

หวายซ่าง ที่ซินล่างเวย์ปั๋ว (ในภาษาจีน)
อังคาร ชมพูพวง

| อังคาร ชมพูพวง |
| --- | --- |
เกิด: จ.อ.อังคาร ชมพูพวง 20 มกราคม พ.ศ. 2524 (43 ปี)
| สถิติเหรียญโอลิมปิก> มวยสากลสมัครเล่น.เอเชียนเกมส์ |
| --- | --- | --- |
|  |  กาตาร์ 2006  | เวลเตอร์เวท |
ซีเกมส์
|  | โคราช 2007  | เวลเตอร์เวท |
| สถิติเหรียญโอลิมปิก> วูซู.เอเชียนเกมส์ |
| --- | --- | --- |
|  |  ปูซาน 2002  | ฉางฉวน (70 ก.ก.) |
จ่าอากาศเอก อังคาร ชมพูพวง ชื่อเล่น กี้ เกิดเมื่อวันที่ 20 มกราคม พ.ศ. 2524 ที่ตำบลเขาพระงาม อำเภอเมือง จังหวัดลพบุรี เป็นนักมวยสากลสมัครเล่นทีมชาติไทย  เดิมเคยชกมวยไทยมาก่อนในชื่อ "ผจญศึก ลูกพระบาท" เคยได้แชมป์ในรุ่นเวลเตอร์เวท ของเวทีลุมพินี
จากนั้นได้สร้างชื่อครั้งแรกจากการเป็นนักกีฬาวูซูทีมชาติที่ได้รับเหรียญทองจากการแข่งขันเอเชียนเกมส์ 2002 ที่ เมืองปูซาน ประเทศเกาหลีใต้ จากนั้นได้เปลี่ยนมาชกมวยสากลสมัครเล่นในรุ่นเวลเตอร์เวทจนติดทีมชาติแข่งขันเอเชียนเกมส์ 2006 ที่กรุงโดฮา ประเทศกาตาร์ และมีโอกาสสร้างประวัติศาสตร์ถ้าได้เหรียญทองอีก ก็จะเป็นนักกีฬาคนแรกในประวัติศาสตร์ของทวีปเอเชียที่ได้เหรียญทองเอเชียนเกมส์ถึง 2 ครั้ง จาก 2 ประเภทกีฬา แต่อังคารก็ทำได้เพียงเหรียญเงิน
จากนั้นได้เหรียญทองจากการแข่งขันซีเกมส์ 2007 ที่จังหวัดนครราชสีมา ที่ไทยเป็นเจ้าภาพ อังคารได้มีโอกาสติดทีมชาติเข้าแข่งขันโอลิมปิก 2008 ที่กรุงปักกิ่ง ประเทศจีน ในรุ่นมิดเดิลเวท แทนที่สุริยา ปราสาทหินพิมาย เจ้าของเหรียญทองแดงในรุ่นนี้จากการแข่งขันโอลิมปิก 2004 ที่กรุงเอเธนส์ ประเทศกรีซ ที่ต้องถอนตัวไปเนื่องจากบาดเจ็บจากอุบัติเหตุ
และในการแข่งขันครั้งนี้ ในรอบแรกอังคารสามารถเอาชนะ โช เดือก จิน นักมวยชาวเกาหลีใต้ไปได้ 9-3 หมัด และนับเป็นคนแรกในทีมมวยสากลสมัครเล่นไทย แต่ในรอบสอง อังคารต้องตกรอบเพราะพ่ายแพ้ให้แก่ วิเจนเดอร์ กุมาร นักมวยชาวอินเดียไป 13-3 หมัด เนื่องจากรูปร่างที่สู้ไม่ได้
ต่อมาอังคารจึงหันกลับไปชกมวยไทยอีกครั้ง และเกือบถึงขั้นเป็นอันตรายถึงแก่ชีวิต เมื่อเดือนกรกฎาคม พ.ศ. 2553 ได้ไปชกมวยเค-วัน ที่กรุงลิสบอน ประเทศโปรตุเกส ในแบบมวยรอบคัดเลือกผู้ชนะเพื่อที่จะเข้ารอบชิงชนะเลิศที่ประเทศญี่ปุ่น ในรอบชิงดำ อังคารปักหลักแลกหมัดกับ คาร์โก้ ดราโก้ นักมวยชาวเนเธอร์แลนด์ เชื้อสายอาร์เมเนีย อย่างดุเดือด ก่อนจะแพ้คะแนนไปหวุดหวิด หลังลงเวทีเกิดอาการเจ็บหน้าอกจนทรุด แต่อังคารได้ปฏิเสธที่จะได้รับการตรวจจากแพทย์ และยังแข็งใจเดินทางกลับมายังประเทศไทยได้ เมื่อกลับมาถึงแล้ว ร่างกายทนไม่ไหวจนสลบล้มลงไป ญาติ ๆ ได้นำตัวส่งโรงพยาบาลลำนารายณ์ แพทย์ได้ทำการเอ็กซ์เรย์ พบว่าปอดฉีกและมีเลือดคั่งในปอด ต้องผ่าตัดด่วนเอาเลือดที่คั่งออก และนำส่งเข้าห้องไอซียูทันที
ในส่วนของการชกรายการนี้ จึงเป็น เข้ม ศิษย์สองพี่น้อง ที่ได้รับสิทธิชกแทน
ผลงาน

เหรียญทองเอเซียนเกมส์ พ.ศ. 2545 ประเทศเกาหลีใต้ (วูซู)
เหรียญเงินเอเชียนเกมส์ พ.ศ. 2549 ประเทศกาตาร์ (มวยสากลสมัครเล่น)
เหรียญทองซีเกมส์ พ.ศ. 2550 ประเทศไทย
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
เกล็ดหิมะ

เกล็ดหิมะที่เพิ่งตกใหม่ ๆ
การจำแนกประเภทของเกล็ดหิมะในยุคแรกโดย Israel Perkins Warren
เกล็ดหิมะ เป็นผลึกน้ำแข็งเดี่ยว ๆ ที่มีขนาดใหญ่พอสมควร และอาจรวมกับเกล็ดหิมะอื่น แล้วตกลงสู่บรรยากาศของโลกเป็นหิมะ เกล็ดหิมะแต่ละเกล็ดก่อเป็นรูปร่างรอบอนุภาคฝุ่นในมวลอากาศอิ่มตัวยิ่งยวดโดยดึงดูดละอองน้ำเมฆเย็นจัดซึ่งจะแช่แข็งและเกาะกันในรูปผลึก เกล็ดหิมะเกิดเป็นรูปทรงซับซ้อนเมื่อมันเคลื่อนผ่านอุณหภูมิและเขตความชื้นที่ต่างกันในบรรยากาศ ทำให้เกล็ดหิมะแต่ละเกล็ดมีรายละเอียดต่างกัน แต่สามารถจำแนกหมวดได้กว้าง ๆ เป็น 8 หมวด หิมะมองเห็นเป็นสีขาวแม้เกิดขึ้นจากน้ำแข็งใสไม่มีสี ทั้งนี้ เนื่องจากการสะท้อนกระจายในสเปกตรัมของแสงโดยผิวหน้าราบผลึกขนาดเล็กของเกล็ดหิมะ
ระเบียงภาพ

ภาพถ่ายของเกล็ดหิมะในรูปทรงต่าง ๆ โดย วิลสัน เบนต์ลีย์ (ค.ศ. 1865 – 1931):
อุชเชนี (แก้ความกำกวม)

อุชเชนี อาจหมายถึง :
กรุงอุชเชนี เมืองหลวงของแคว้นอวันตี  1 ใน 16 แคว้นในสมัยพุทธกาล
ประคิณ ชุมสาย ณ อยุธยา นักเขียน นักแปลชาวไทย ผู้ใช้นามปากกา "อุชเชนี"
หวง อี้ (นักเขียน)

สำหรับบุคคลอื่นที่ชื่อ หวง อี้ ดูที่ หวง อี้
หวง อี้ (อักษรจีน: 黄易 พินอิน: Huáng Yì; 15 มีนาคม พ.ศ. 2495 – 5 เมษายน พ.ศ. 2560) เป็นนามปากกาของนักเขียนนิยายวิทยาศาสตร์และนิยายกำลังภายในชาวฮ่องกง ชื่อจริง หวง จู่เฉียง (黄祖强) หลังเรียนจบศิลปกรรมศาสตร์จากมหาวิทยาลัยจีนฮ่องกง (Chinese University of Hong Kong) เข้าทำงานที่สำนักงานฮ่องกงอาร์ต ดีเวลล็อปเมนต์ เคาน์ซิล จนได้เลื่อนขั้นเป็นระดับรองผู้อำนวยการ เริ่มเขียนนิยายกำลังภายในเมื่อ ค.ศ. 1987 โดยช่วงแรกเขียนควบคู่ไปกับนิยายวิทยาศาสตร์ ในภายหลังจึงเปลี่ยนมาเขียนกำลังภายในเพียงอย่างเดียว โดยนิยายกำลังภายใน เรื่องแรกคือ เทพทลายนภา
หวง อี้ เสียชีวิตเมื่อวันที่ 5 เมษายน พ.ศ. 2560 ที่โรงพยาบาลที่ฮ่องกง ด้วยโรคเส้นเลือดในสมองอุดตัน สิริอายุ 65 ปี
ผลงาน

ผลงานของหวง อี้ที่จัดพิมพ์ในประเทศไทยแปลโดย น.นพรัตน์ จัดพิมพ์โดยสำนักพิมพ์สยามอินเตอร์บุ๊คส์ เรียงตามลำดับการจัดพิมพ์ดังนี้
เจาะเวลาหาจิ๋นซี (尋秦記) - 8 เล่ม (2543, ฉบับตีพิมพ์ใหม่ลดลงเหลือ 7 เล่ม)
มังกรคู่สู้สิบทิศ (大唐雙龍傳) - 21 เล่ม (ต.ค. 2544)
ขุนศึกสะท้านปฐพี (荆楚 爭雄記) - 1 เล่ม (มี.ค. 2546)
เทพมารสะท้านภพ (覆雨翻雲) - 18 เล่ม  (พ.ค. 2548)
จอมคนแผ่นดินเดือด (邊荒傳說) - 23 เล่ม (ก.ย. 2549)
เทพทลายนภา (破碎虚空) - 1 เล่ม (ก.ย. 2550)
ศึกรักแดนสนธยา (云梦城之谜) - 4 เล่ม (พ.ย. 2550)
ผู้พิชิตดาราจักร (星际浪子) - 6 เล่ม (มี.ค. 2552)
ผจญภัยข้ามขอบฟ้า (凌渡宇系列) - 6 เล่ม (ส.ค. 2553)
นักล่ามหาประลัย (超级战士) - 2 เล่ม (พค. 2555)
เหยี่ยวมารสะท้านสิบทิศ (日月當空) - 18 เล่ม จบภาค
เหยี่ยวมารสัประยุทธ์สิบทิศ (龍戰在野) - 18 เล่ม เป็นภาคต่อจากเหยี่ยวมารสะท้านสิบทิศ (ม.ค. 2558)
เหยี่ยวมารสยบสิบทิศ  - 22 เล่ม เป็นภาคสุดท้ายที่หวง อี้เขียนไม่จบ
ผลงาน > เรียงตามลำดับการเขียน

ขุนศึกสะท้านปฐพี (พ.ศ. 2530 และแก้ไขปรับปรุงใหม่ พ.ศ. 2538, ใช้ชื่อ ศึกเลียดก๊ก พิมพ์ปี 2532 ว.ณ เมืองลุง แปล)
เทพทลายนภา (พ.ศ. 2531 และแก้ไขปรับปรุงใหม่ พ.ศ. 2539, ใช้ชื่อ เหยี่ยวเหนือฟ้า พิมพ์ปี 2533 ว.ณ เมืองลุง แปล)
ผจญภัยข้ามขอบฟ้า (พ.ศ. 2531)
เทพมารสะท้านภพ (พ.ศ. 2535)
ผู้พิชิตดาราจักร (พ.ศ. 2537)
เจาะเวลาหาจิ๋นซี (ก.ค. 2537)
มังกรคู่สู้สิบทิศ (ม.ค. 2539)
นักล่ามหาประลัย (พ.ศ. 2543)
จอมคนแผ่นดินเดือด (พ.ศ. 2544)
ศึกรักแดนสนธยา (พ.ศ. 2549)
เหยี่ยวมารสะท้านสิบทิศ
เหยี่ยวมารสัประยุทธ์สิบทิศ
เหยี่ยวมารสยบสิบทิศ  (กำหนดไว้ 36 เล่ม แต่เขียนถึงบทที่ 1 เล่ม 23 ก็เสียชีวิต)
ผลงาน > เรียงตามลำดับเวลาในประวัติศาสตร์จีน

ขุนศึกสะท้านปฐพี (ยุคชุนชิว)
เจาะเวลาหาจิ๋นซี (ต้นราชวงศ์ฉิน)
จอมคนแผ่นดินเดือด (ปลายราชวงศ์จิ้น ยุคห้าชนเผ่าสิบหกแคว้น ก่อนยุคราชวงศ์เหนือ-ใต้)
มังกรคู่สู้สิบทิศ (ปลายราชวงศ์สุย ต่อ ต้นราชวงศ์ถัง)
เหยี่ยวมารสะท้านสิบทิศ เหยี่ยวมารสัประยุทธ์สิบทิศ และเหยี่ยวมารสยบสิบทิศ (สมัยบูเช็กเทียน ต้นราชวงศ์ถัง เดินเรื่องหลังเหตุการณ์ในมังกรคู่สู้สิบทิศเล่มจบ ประมาณ 60 ปี)
เทพทลายนภา (ราชวงศ์หยวน)
เทพมารสะท้านภพ (ต้นราชวงศ์หมิง)
ผจญภัยข้ามขอบฟ้า (ปัจจุบัน)
นักล่ามหาประลัย (โลกอนาคต)
ผู้พิชิตดาราจักร (โลกอนาคต)
สำหรับเรื่อง ศึกรักแดนสนธยานั้น หวง อี้ไม่ได้ระบุช่วงเวลาทางประวัติศาสตร์ที่แน่นอน
ผลงาน > ผลงานที่ถูกดัดแปลงในสื่ออื่น

ผลงานเรื่องเจาะเวลาหาจิ๋นซี, มังกรคู่สู้สิบทิศ และเทพมารสะท้านภพได้รับการดัดแปลงเป็นละครชุดทางโทรทัศน์โดย TVB ของประเทศจีน ผลงานเกือบทุกเรื่องมีเวอร์ชันหนังสือการ์ตูนเช่นกัน
คำวิจารณ์

เนื่องจากหวง อี้เป็นนักเขียนยุคใหม่ที่เขียนนิยายกำลังภายในในช่วงที่ตลาดซบเซา เพราะการเสียชีวิตของโก้วเล้ง และการหยุดเขียนของกิมย้ง สองนักเขียนนิยายระดับปรมาจารย์ ทำให้ผลงานของหวง อี้ได้รับความนิยมเป็นอย่างมากในเอเชีย รวมถึงประเทศไทย
ฝ่ายที่ชื่นชอบหวง อี้ได้ยกว่าหวง อี้มีความสามารถในการแต่งนิยายให้สอดคล้องกับประวัติศาสตร์จีนช่วงต่างๆ อย่างกลมกลีน และมีการค้นคว้าข้อมูลอย่างละเอียด รวมถึงเขียนบรรยายฉากสงครามได้อย่างสมจริง
ในขณะที่อีกฝ่ายมองว่าทางผู้จัดพิมพ์ ได้ยกย่องหวง อี้สูงเกินไปเพื่อเหตุผลในการตลาด เมื่อเทียบฝีมือแล้ว หวง อี้ยังด้อยกว่าสองปรมาจารย์อยู่ขั้นหนึ่ง เพราะผลงานของหวง อี้มักจะยาวเกินความจำเป็น ใช้ตัวละครเปลือง และบุคลิกของตัวละครค่อนข้างซ้ำกัน
ฮิโรกิ อาเบะ

| 0 | 1 | 2 | 3 |
| --- | --- | --- | --- |
 อาเบะกับคาชิมะ แอนต์เลอส์ในปี 2018
ข้อมูลส่วนตัว
ชื่อเต็ม:  ฮิโรกิ อาเบะ
วันเกิด:   (1999-01-28) 28 มกราคม ค.ศ. 1999 (25 ปี)
สถานที่เกิด:  โตเกียว ญี่ปุ่น
ส่วนสูง:  1.71 เมตร (5 ฟุต 7 นิ้ว)
ตำแหน่ง:  กองกลาง / กองหน้า
ข้อมูลสโมสร
สโมสรปัจจุบัน:  อูราวะ เรดไดมอนส์
หมายเลข:  7
สโมสรเยาวชน
2014–2016:  Setouchi High School
สโมสรอาชีพ*
| ปี |  ทีม |  ลงเล่น |  (ประตู) |
| 2017–2019 |  คาชิมะ แอนต์เลอส์ |  49 |  (4) |
| 2019–2023 |  บาร์เซโลนา เบ |  27 |  (4) |
| 2023– |  อูราวะ เรดไดมอนส์ |  0 |  (0) |
ทีมชาติ‡
| 2017–2018 |  ญี่ปุ่น อายุไม่เกิน 19 ปี |  4 |  (1) |
| 2019 |  ญี่ปุ่น อายุไม่เกิน 20 ปี |  2 |  (0) |
| 2019– |  ญี่ปุ่น |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 12 กรกฎาคม 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 24 มิถุนายน 2019
ฮิโรกิ อาเบะ (安部 裕葵; เกิด 28 มกราคม ค.ศ. 1999) เป็นนักฟุตบอลชาวญี่ปุ่น ปัจจุบันเล่นให้กับอูราวะ เรดไดมอนส์ โดยเล่นได้ทั้งในตำแหน่งกองหน้าและกองกลาง
การงาน

เมื่อวันที่ 24 พฤษภาคม 2019 อาเบะถูกเรียกตัวให้ขึ้นทีมชาติญี่ปุ่นชุดใหญ่ครั้งแรกในการแข่งขัน โกปาอเมริกา 2019 ที่ประเทศบราซิล เขาลงเล่นให้กับทีมชาติครั้งแรกเมื่อวันที่ 17 มิถุนายน 2019 ในเกมที่พบกับชิลี เป็นผู้เล่นสำรองเปลี่ยนตัวกับโชยะ นากาจิมะ นาทีที่ 66
ในเดือนกรกฎาคม 2019 เขาย้ายไปบาร์เซโลนา เบ
แหล่งข้อมูลอื่น

Profile at Kashima Antlers
| ด ค กผู้เล่นชุดปัจจุบันของอูราวะ เรดไดมอนส์  |
| --- | --- |
 1 นิชิกะวะ  2 ซากาอิ  3 อิโตะ  4 อิวานามิ  5 ฮอยบราเทน  6 มาวาตาริ  7 อาเบะ  8 โคอิซิมิ  9 ลินส์เซน  10 นากาจิมะ  11 คานเต  12 ซุซุกิ  14 เซกิเนะ  15 อากิโมโตะ  16 นิเอกาวะ  17 ชอล์ค  18 ทากาฮาชิ  19 อิวาโอะ  20 ชิเน็ง  21 โอคุโบะ  22 ชิบาโตะ  25 ยาซุย  26 โองิวาระ  27 เอกนิษฐ์  28 โชลซ์  29 โฮริอุจิ  30 โคโรกิ  31 โยชิดะ  35 ฮายากาวะ  40 ฮิราโนะ  66 โอฮาตะ  ผู้จัดการ: สกอร์ซ่า
ฮิโรกิ ฟูจิฮารุ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ฮิโรกิ ฟูจิฮารุ
วันเกิด:   (1988-11-28) 28 พฤศจิกายน ค.ศ. 1988 (35 ปี)
สถานที่เกิด:  ฮิงาชิโอซากะ, ประเทศญี่ปุ่น
ส่วนสูง:  1.75 m (5 ft 9 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 2011– |  กัมบะ โอซากะ |  231 |  (10) |
ทีมชาติ
| 2015 |  ประเทศญี่ปุ่น |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ฮิโรกิ ฟูจิฮารุ (ญี่ปุ่น: 藤春 廣輝; โรมาจิ: Fujiharu Hiroki) เป็นนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น ปัจจุบันเล่นในตำแหน่งฟูลแบ็กซ้ายให้กับกัมบะ โอซากะในเจลีก ดิวิชัน 1
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 2015 | 3 | 0 |
| รวม | 3 | 0 |
แหล่งข้อมูลอื่น

ฮิโรกิ ฟูจิฮารุ ที่เจลีก (ญี่ปุ่น)
อาการคัน

| อาการคัน  (Pruritus)> บัญชีจำแนกและลิงก์ไปภายนอก |
| --- | --- |
ICD-10: L29
ICD-9: 698
DiseasesDB: 25363
MedlinePlus: 003217
eMedicine: derm/946
MeSH: D011537
อาการคัน เป็นความรู้สึกระคายเคืองทางผิวหนังของคนหรือสัตว์ ที่ ทำให้เกิดอาการอยากเกาขึ้นมา
กระบวนการเกิด

สารเคมีที่ทำให้เกิดอาการคัน มีชื่อว่าฮิสทามีน (histamine) เป็นโมเลกุลที่ปล่อยออกมาโดยมาสต์ เซลล์ (mast cell) ที่อยู่ใต้ผิวหนัง  histamine ยังทำให้เกิดผื่นแดง เวลาที่ถูกแมลงกัด  สารเคมีนี้จะติดอยู่บริเวณปลายประสาทสัมผัสชนิดหนึ่งใต้ผิวหนัง
เป็นที่เข้าใจกันมาตลอดว่า อาการคันจากการกระตุ้นบนผิวหนัง เช่น การไหวของขนเส้นเล็กๆ บนร่างกาย จะส่งผ่านมาในลักษณะของความรู้สึกเจ็บเล็กๆ แต่ผลการวิจัยล่าสุดพบว่า อาการคันหรือความรู้สึกคันนั้น เป็นคนละอย่างกับ ความรู้สึกเจ็บ โดยความรู้สึกคันจะมีระบบประสาทส่วนของมันเองโดยเฉพาะ ความรู้สึกคันจากสารฮิสทามีนถูกส่งไปยังสมองผ่านทางอีกระบบประสาทหนึ่ง, Andrew และ คณะ ได้อธิบายไว้ในปี พ.ศ. 2544  ความรู้สึกคันอันเกิดจากสารฮิสทามีนนี้ จะเดินทางผ่าน ลำเส้นใยประสาทสไปโนทาลามิก (spinothalamic tract) เช่นเดียวกับความรู้สึกเจ็บ เพียงแต่ว่าความรู้สึกคันจะวิ่งผ่านเส้นประสาทส่วนของมันเอง
ฮิโรกิ โทจิ

| ฮิโรกิ โทจิ |
| --- | --- |
東地 宏樹

เกิด:  (1966-05-26) 26 พฤษภาคม ค.ศ. 1966 (58 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 1999 – ปัจจุบัน
องค์การ: สำนักงานโอซาวะ
ส่วนสูง: 173 ซม.
ฮิโรกิ โทจิ (ญี่ปุ่น: 東地 宏樹; โรมาจิ: Tōchi Hiroki) เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 26 พฤษภาคม ค.ศ. 1966
ผลงาน > อนิเมะ

.hack//Roots รับบทเป็น โอแวน
Cobra the Animation รับบทเป็น คริสตัล โบว์วี่
ดี.เกรย์แมน รับบทเป็น ครอส มาเรียน
Ginga Densetsu Weed รับบทเป็น จิน
กันดั้มดับเบิลโอ รับบทเป็น ลาซเซ ไอออน
โมบิลสูทกันดั้มเอ็มเอสอิกลู2 กราวีตีฟรอนท์ รับบทเป็น พันตรีมิคาเอล โคลแม็ตต้า
Hunter × Hunter รับบทเป็น จิน
Mirage of Blaze|Mirage of Blaze: Rebels of the River Edge รับบทเป็น ไรเร็น ชิโมซึม่า
NEEDLESS รับบทเป็น อดัม อาร์คไลท์
Scrapped Princess รับบทเป็น ลุค สตอร์ม
ทรีนิตี้ บลัด รับบทเป็น อาเบล ไนท์โรด
สึบาสะ สงครามเทพข้ามมิติ รับบทเป็น เซย์ชิโร่ (ตอนที่ 19-25)
เทิร์นเอกันดั้ม รับบทเป็น ทารุกะ (ตอนที่ 32-34)
แชมเปี้ยนขนมปัง สูตรดังเขย่าโลก รับบทเป็น เคน มัตสึชิโร่
Zipang รับบทเป็น ร้อยโททาคุมิ คุซากะ
Bokurano รับบทเป็น โคโคเปลลี่
Houko no Ken Raoh Gaiden: Ten no Haoh รับบทเป็น โทกิ
คนลึกไขปริศนาลับ รับบทเป็น บัลโด้
Heroman รับบทเป็น แอ็กเซล ฮิวส์
ผลงาน > วิดีโอเกมส์

Valkyrie Profile Series รับบทเป็น อลูซ (อาร์นกริม)
Star Ocean: The First Departure รับบทเป็น เีซียส วอร์เร็น
Star Ocean: Till the End of Time รับบทเป็น คลิฟฟ์ ฟิตเตอร์
Star Ocean: The Second Story รับบทเป็น เอิร์นเนสต์ ราวิเด้, มิคาเอล
.hack//G.U. รับบทเป็น โอแวน
Growlanser รับบทเป็น เซนอส แล็งเล่ย์
Tales of Graces รับบทเป็น มาลิค คาเอซาร์ส
Wild Arms 5 รับบทเป็น Volsung
Samurai Warriors 3 รับบทเป็น ทาจิบานะ มุเนะชิเงะ
Star Ocean: The Last Hope รับบทเป็น Arumat P. Thanatos
Final Fantasy XIII รับบทเป็น ย็าก ร็อสช์
โมบิลสูทกันดั้มแบ็ทเทิลฟิลด์เร็คคอร์ด U.C. 0081 รับบทเป็น อูกส์ คูโรว์
ฮารูกะ มิยาชิตะ

| เหรียญรางวัล> ตัวแทนของ   ญี่ปุ่น .วอลเลย์บอลชิงแชมป์เอเชีย |
| --- | --- | --- |
|  |  นครราชสีมา 2013  | ทีม |
ฮารุกะ มิยาชิตะ (ญี่ปุ่น: 宮下遥; โรมาจิ: Miyashita Haruka; เกิด 1 กันยายน 2537 คูวานะ จังหวัดมิเอะ) เป็นนักวอลเลย์บอลหญิงทีมชาติญี่ปุ่น ตำแหน่งมือเซต ปัจจุบัน เธออยู่ในสังกัดโอกายามะซีกัลส์
ประวัติ

มิยาชิตะสำเร็จมัธยมศึกษาตอนต้นจากโรงเรียนโอซากะโคกูไซไดวาดะ (Osaka kokusaidai Wada Junior High School) และมัธยมศึกษาตอนปลายจากโรงเรียนโอซากะอินเตอร์เนชันนัลทากี (Osaka International Takii High School)
ระหว่างเรียนมัธยมศึกษาตอนต้น ได้ทำสัญญากับโอกายามะซีกัลส์ (Okayama Seagulls) ทีมวอลเลย์บอลอาชีพของญี่ปุ่น และมีตำแหน่งมือเซต ได้ลงเล่นวอลเลย์บอลเป็นนัดแรกเมื่อวันที่ 28 พฤศจิกายน 2552 ด้วยอายุ 15 ปี 2 เดือน จึงเป็นผู้เล่นที่อายุน้อย ทำลายสถิติของนัตสึมิ โฮริงูจิ (Natsumi Horiguchi) ที่ลงเล่นเมื่ออายุ 15 ปี 4 เดือน ต่อมาในเดือนมีนาคม 2553 มิยาชิตะได้เป็นสมาชิกทีมชาติญี่ปุ่น
23 มีนาคม 2553 มิยาชิตะได้รับเลือกเป็นหนึ่งในผู้เล่นวอลเลย์บอลหญิง 33 คนของทีมชาติญี่ปุ่น
มิยาชิตะเป็นสมาชิกอายุน้อยที่สุดในทีมชาติญี่ปุ่น รองจากไมโกะ คะโนะ (Maiko Kano) และเป็นมือเซตอายุน้อยในรอบ 30 ปีรองจากคูมิ นางาตะ (Kumi Nagata) เธอยังอยู่ในทีมสำรอง และได้ร่วมแข่งขันเอเชียนคัพเมื่อปี 2553 ด้วย
เหตุการณ์ครั้งหนึ่งที่ได้รับการกล่าวถึง ในการแข่งขันที่โกเบสปอร์ตพาร์ก ซึ่งมิยาชิตะได้พยายามกระโดดไปรับลูกแต่เกิดอุบัติเหตุทำให้ฟันของเธอหัก โดยเธอตัดสินใจขอลงเล่นต่อแทนการพบแพทย์ ณ เวลานั้น
ฮารุกะ มิยาชิตะ ปัจจุบันได้รับการจัดให้เป็นมือเซตอันดับ 27 โดยสหพันธ์วอลเลย์บอลนานาชาติ
รางวัล > บุคคล

ค.ศ. 2010 คุโระวะชิกิออลเจแปนวอลเลย์บอลแชมเปียนชิพ - รางวัลผู้เล่นหน้าใหม่ยอดเยี่ยม
รางวัล > ทีม

ค.ศ. 2012-13 วี.พรีเมียร์ลีก -  เหรียญทองแดงร่วมกับทีมโอกายามะซีกัลส์
รางวัล > ทีมชาติ

ค.ศ. 2013 ชิงแชมป์เอเชีย -  เหรียญเงิน
แหล่งข้อมูลอื่น

FIVB official profile
V.League official profile เก็บถาวร 2013-09-03 ที่ เวย์แบ็กแมชชีน
Okayama Seagulls official profile เก็บถาวร 2013-09-27 ที่ เวย์แบ็กแมชชีน
| ด ค กวอลเลย์บอลหญิงทีมชาติญี่ปุ่นชุดปัจจุบัน |
| --- | --- |
 1 นะงะโอะกะ • 2 นากามิชิ • 4 ฮิระอิ • 5 นะงะมัตสึ • 6 มิยะชิตะ • 7 ซะโตะ • 8 ซะยะสุ • 9 อิชิดะ • 10 อิวะซะกะ • 12 อิชิอิ • 13 ริซะ • 14 เอะบะตะ • 16 ซาโกดะ • 17 โอะอุมิ • 19 โอะตะเกะ • ผู้ฝึกสอน:  มะซะโยะชิ มะนะเบะ
อังคารอหังการ

| อังคารอหังการ   |
| --- | --- |

ผู้ประพันธ์: การ์ธ นิกซ์
ชื่อเรื่องต้นฉบับ: Grim Tuesday
ผู้แปล: แสงตะวัน
ศิลปินปก: หริรักษ์ มงคลพร
ประเทศ: ประเทศไทย
ภาษา: ไทย
ชุด: อาณาจักรแห่งกาลเวลา
ประเภท: นวนิยายแฟนตาซี, วรรณกรรมเยาวชน
สำนักพิมพ์: สำนักพิมพ์เอ็นเธอร์บุ๊คส์ในเครือสำนักพิมพ์แจ่มใส
วันที่พิมพ์: พ.ศ. 2549
ชนิดสื่อ: หนังสือปกอ่อน พิมพ์ด้วยกระดาษถนอมสายตา
หน้า: 248 หน้า
ISBN: ISBN 974-93365-1-8 ข้อผิดพลาดพารามิเตอร์ใน {{ISBNT}}: invalid character
เรื่องก่อนหน้า: อาณาจักรแห่งกาลเวลา ตอน จันทร์มหันตภัย 
เรื่องถัดไป: อาณาจักรแห่งกาลเวลา ตอน พุธเพชฌฆาต 
อังคารอหังการ เป็นหนังสือเล่มที่ 2 ของหนังสือชุดอาณาจักรแห่งกาลเวลา ของ การ์ธ นิกซ์ นักเขียนชาวออสเตรเลีย ปัจจุบันได้รับการแปลเป็นภาษาไทยแล้ว โดยสำนักพิมพ์ "แจ่มใส" หนังสือในชุดเดียวกัน คือ จันทร์มหันตภัย พุธเพชฌฆาต พฤหัสเจ้าศาสตรา ศุกร์รัตติกาล และเสาร์มนตรา
เนื้อเรื่องย่อ

หลังจากเสร็จสิ้นภารกิจมหันตภัยของคุณวันจันทร์ อาเธอร์ก็จำต้องกลับเข้าสู่บ้านอีกครั้ง เมื่อได้รับแจ้งจากพินัยกรรมว่าศัตรูคนใหม่นามอังคารเคร่งเข้าอ้างสิทธิ์ของคุณวันจันทร์คนก่อน ด้วยการเข้ามาก่อความวุ่นวายในโลกของอาเธอร์ หากอาเธอร์ไม่ยอมชำระหนี้เก่าของบ้านเบื้องล่าง เขาจะทำลายโลกให้ย่อยยับ
การผจญภัยครั้งใหม่อุบัติขึ้น เพื่อชิงกุญแจดอกที่สองจากผู้ปกครองจอมละโมบ ก่อนที่การเรียกคืนอย่างสมบูรณ์แบบจะตามมา อาเธอร์ต้องพาตนเองเข้าสู่ผืนดินไกล ดินแดนแห่งความสกปรกและความมืด ในหน้าที่ของคนงานต่ำต้อย ต่อสู้กับสัตว์ประหลาด บุกหอสมบัติ นั่งเรือฝ่าใจกลางดวงอาทิตย์ ทุกด่านที่คอยสกัดกั้นอาเธอร์ล้วนแต่อันตราย อนาคตของเขาและอาณาจักรชั้นที่สองถูกจำกัดด้วยเวลา และมีครอบครัวของเขา ชะตากรรมของชาวโลกเป็นเดิมพัน
ตัวละครสำคัญ

อังคารเคร่ง
ดูเพิ่มที่ อังคารเคร่ง
จาเพ็ท (Japeth)
เขาเป็นนักอภิธานศัพท์ขั้นที่สอง เขามักจะใช้คำเป็นจำนวนมากและสับสนเสมอ เขาเป็นผู้ที่ช่วยเหลืออาเธอร์ในหลุมลึก ภายหลังเขาได้เขียนหนังสือแล้วจัดพิมพ์ส่งไปทั่วบ้าน โดยแต่งให้อาเธอร์สูงสิบฟุต หล่อ กำยำ มีพลังอำนาจ พร้อมอาวุธที่ประดิษฐ์ขึ้นเอง รวมทั้งซูซี่ซึ่งกลายเป็นนักรบแอมะซอน และพินัยกรรมก็เป็นปีศาจครึ่งกบครึ่งหมี สันนิษฐานว่าเป็นการทำให้พลเมืองในบ้านส่วนอื่นๆ กลัวเพื่อที่จะได้ยอมศิโรราบท่านอาเธอร์ได้อย่างง่ายดาย
มาเธียส (Mathias)
เสมียนอุปกรณ์จากหลุมลึกของอังคารเคร่ง เขาเป็นผู้ที่แนะนำอาเธอร์ในหลุมลึก เขาเคยอยู่ในตำแหน่งที่สูงกว่านี้ แต่ก็ถูกลดตำแหน่งลงมาเนื่องจากไปร้องเรียนเรื่องตะเกียงเจ้าพายุซึ่งเสีย
เขม่า (Soot)
เคยเป็นคิ้วข้างหนึ่งของอังคารเคร่งแต่ถูกตัดออกไป มันมีลักษณะเหมือนเขม่าเนื่องจากต้องอาศัยอยู่บนเพดานของผืนดินไกล เพราะมันไม่สามารถเข้าใกล้ผู้คุมของอังคารเคร่งและนิทลิ่งทั่วไปที่เกิดจากสุญญะได้ เขม่ามีความสามารถในการประดิษฐ์เพชร ซึ่งอาเธอร์และซูซี่ใช้ตัดกระจกเข้าไปในพีระมิดแก้วของอังคารเคร่ง มันยังคงเหลือความทรงจำของอังคารเคร่งอยู่ และความปรารถนาสูงสุดของมัน ก็คือ การเขาไปอยู่ในหอสมบัติและกินเอาสมบัติเข้าไป มันถูกฆ่าโดยกัปตันทอม เชลว็อค จากคำสั่งของอังคารเคร่ง
ย่ำค่ำของวันเสาร์ (Saturday's Dusk)
หนึ่งในมนตรีของเสาร์เลอเลิศ เขาเป็นผู้กระตุ้นให้กำแพงค้ำพังลงมา และสังหารยานที่พยายามจะช่วยอาเธอร์ เขาพยายามจะสังหารอาเธอร์ด้วยเช่นกัน แต่ก็ถูกขัดขวางโดยพลังของกุญแจ ก่อนที่จะหลบหนีไปพร้อมกับบาดแผล
เช่นเดียวกับยามเที่ยงของวันเสาร์ เขาเป็นผู้ชายหล่อเหลา ซึ่งมีอำนาจคล้ายกับการสะกดจิต เขาได้ต่อสู้กับร้อยโทผู้รักษาประตูหลายครั้ง เนื่องจากคำสั่งของวันเสาร์เลอเลิศให้เปิดประตูอย่างผิดกฎของบ้านในหลายแห่ง เขามีเลือดสีทอง ซึ่งแตกต่างจากเลือดของพลเมืองทั่วไปซึ่งเป็นสีน้ำเงิน และรวมไปถึงเลือดของย่ำรุ่ง ยามเที่ยง และย่ำค่ำของวันอื่นๆ รวมไปถึงเลือดของวันพุธจมตายด้วย
ขณะนี้เป็นที่ถกเถียงกันว่าเขาผู้นี้เป็นย่ำค่ำของวันเสาร์จริงหรือไม่ เพราะในศุกร์รัตติกาล ปรากฏว่าย่ำค่ำในเรื่องมีเลือดสีฟ้า
คุณหญิงพรีมัส (Dame Primus)
คือส่วนแรกของพินัยกรรม ที่อยู่ในรูปของหญิงสาว ปัจจุบันเธอดำรงตำแหน่งรักษาการณ์ตามที่อาเธอร์มอบหมายอำนาจให้ ส่วนในตอนท้ายของเรื่อง เธอก็ได้รวมเอาพินัยกรรมส่วนที่สองเข้าไปด้วย เนื่องจากเป้าหมายสูงสุดของพินัยกรรม ก็คือ การรวมเป็นหนึ่งเดียวกัน
ลักษณะของเธอในเรื่องคือ สุภาพสตรีในชุดสีฟ้าสดกับลูกไม้สีทอง สวมหมวกขนสัตว์ทรงสูงน่าขัน เธอยังรวบผมสีเงินของเธอเหมือนเดิม แต่ปีกเธอบางจนแทบมองไม่เห็น อย่างไรก็ตาม เธอสูงขึ้นกว่าตอนที่อาเธอร์เจอครั้งสุดท้าย และดูเหมือนจะทำตัวรู้ไปเสียทุกอย่าง เธอขอส่งคืนกุญแจดอกแรก และให้อาเธอร์อยู่บูรณะบ้านเบื้องล่างและผืนดินไกลที่นี่ แต่เขาก็ปฏิเสธ มอบกุญแจดอกที่สองให้เธอรักษาการณ์ และให้เธอถอนพลังทั้งหมดออกจากตัวเขา
กัปตันทอม เชลว็อค (Captain Tom Shelvocke)
ดูเพิ่มที่ ลูกทะเล
สถานที่สำคัญ

สถานีบน
เป็นสถานีที่นำพลเมืองจากวันอื่น ๆ เข้ามาทำงานในหลุมลึก ที่หน้าสถานีมีรูปของอังคารเคร่ง ที่สถานีดังกล่าวพวกผู้คุมของอังคารเคร่งจะจัดพลเมืองเป็นแก๊ง แก๊งละ 12 คน เพื่อลงไปทำงาน โดยจะมอบเทียนจับเวลาให้กับคนแรกของแก๊ง โดยที่พวกเขาทั้งหมดต้องเดินทางลงไปจนถึงสถานที่กลางทางที่หนึ่งก่อนเทียนจะไหม้หมด และจากนั้นพวกเขาจะได้รับแจกเทียนจับเวลาอีกอัน ซึ่งพวกเขาต้องเดินทางต่อไปจนถึงสถานีกลางทางอีกแห่ง พวกเขาต้องเดินไปด้วยระบบนี้เรื่อยๆ จนกว่าจะถึงสถานีล่าง ซึ่งพวกเขาจะต้องเริ่มทำงาน ที่สถานีบนยังเป็นที่สำหรับรถไฟและล้อเคลื่อนที่ซึ่งจะเดินทางไปตามรางรถไฟไปจนถึงสถานีล่าง การเดินลงไปยังสถานีล่างใช้เวลาอย่างต่ำ 4 เดือน แต่รถไฟใช้เวลาเพียง 4 วันเท่านั้น
หลุมลึก
เป็นหลุมขนาดใหญ่ที่เกิดจากการขุดเจาะเป็นเวลาหลายศตวรรษ โดยมันมีขนาดใหญ่มากจนแม้แต่ระเบิดอาทิตย์ก็ยังส่องไปไม่ถึงก้นของมัน ที่หลุมลึกจะมีรางรถไฟสำหรับรถไฟของอังคารเคร่งและลูกล้อเคลื่อนที่ ที่หลุมลึก มันยังมีเศษสุญญะเป็นจำนวนมากและเมื่อมันควบแน่นกลับมาเป็นของเหลว ก็จะก่อให้เกิดฝน เรียกว่า "ฝนสุญญะ" ซึ่งสามารถก่อให้เกิดความบาดเจ็บได้ พวกเขาจึงต้องมีร่มและเสื้อคลุมกันฝน ในหลุมลึกยังมีอากาศเน่าเสียเป็นจำนวนมาก ซึ่งพวกเขาจะต้องจ่ายเงินกับอากาศเน่าๆ ที่สูดเข้าไปด้วย
หอสมบัติของอังคารเคร่ง
มีพีระมิดครอบด้วยแก้ว อยู่ทางทิศตะวันตกเฉียงเหนือของผืนดินไกล หลังคาหอสมบัติมีเสาบอกทิศลมรูปไก่ ในหอสมบัติของอังคารเคร่งมีสมบัติอยู่เป็นจำนวนมากซึ่งเขาห้ามไม่ให้คนอื่นๆ เข้าไปในหอสมบัติของเขา ในหอสมบัติของเขายังมีลูกทะเลเฝ้าอยู่ด้วย ในเรื่อง อาเธอร์และซูซี่สามารถเข้าไปข้างในได้โดยการเกาะติดกับเพดาน และใช้เพชรซึ่งได้มาจากเขม่าตัดเข้าไป
ดวงอาทิตย์
อยู่ภายในขวดของลูกทะเล ซึ่งใส่เอาส่วนหนึ่งของอาณาจักรชั้นที่สองเข้าไป พวกเขาเดินทางเข้าไปข้างใน โดยเรือท่องอวกาศ ภายในดวงอาทิตย์ยังมีท่าเรือ ซึ่งอังคารเคร่งได้ซ่อนเอาพินัยกรรมส่วนที่สองอันอยู่ในรูปของหมีตะวันไว้ด้านใน เมื่อตอนที่พวกเขากำลังจะเดินทางออกมา พวกเขาก็เจอกับนิทลิ่งซึ่งเดินทางผ่านเข้ามาในท่าเรือได้
ก้นหลุมลึก
ที่ซึ่งมีเชิงเทินสำหรับกั้นมิให้นิทลิ่งเข้ามาในผืนดินไกลและส่วนอื่นๆ ของอาณาจักรชั้นที่สอง เดิมทำจากอิฐ แต่เนื่องจากนิทลิ่งสามารถดึงอิฐออกจากกำแพงอันก่อให้เกิดความเสียหายได้ อาเธอร์จึงเปลี่ยนมันให้อยู่ในรูปของกำแพงคอนกรีตเสริมเหล็กไร้สภาพ อันลื่น เหนียวและมีคุณสมบัติอื่นๆ ซึ่งทำให้นิทลิ่งไม่สามารถผ่านกำแพงได้อีกต่อไป
ดูเพิ่มที่ ผืนดินไกล
รายชื่ออัลบั้มในเซียนเกมรักขอเป็นเทพนักจีบ

อัลบั้มเพลงในเซียนเกมรักขอเป็นเทพนักจีบ แบ่งออกตาม Season ได้แก่